钦定古今图书集成/明伦汇编/闺媛典/第266卷 > 李时习妻袁氏
## 钦定古今图书集成/明伦汇编/闺媛典/第266卷 > 李时习妻袁氏

按《揭阳县志》：“袁氏，朝天坊李时习妻，诸生袁锐次女。
年十七归李，三载夫亡，哀毁绝粒旬日，姑泣谕曰：‘汝
死如老妇，与周岁子何’？乃强起执丧，拮据襄事。姑病，
鬻簪珥，庀汤药，及没，尽力营葬。教子可贞，霜灯夜雨，
纺绩劝读不倦。持家俭朴，终身衣布蔬食。年五十四，
有司旌表可贞为诸生。”